钦定古今图书集成/明伦汇编/氏族典/第389卷 > 李福
## 钦定古今图书集成/明伦汇编/氏族典/第389卷 > 李福

按《唐书李石传》：“石弟福，字能之，太和中，第进士。杨嗣
复领剑南，辟幕府。崔郸辅政，引为校理，调蓝田尉。后
石当国，荐福可任治人，由监察御史至户部郎中，累
历州刺史，进谏议大夫。大中时，党项羌震扰，乃授福
夏绥银节度使，入迁户部尚书。会蛮侵蜀，诏福持节
宣抚，即拜剑南西川节度使同中书门下平章事。与”
蛮战，败绩，贬蕲王傅，分司东都。僖宗立，以检校尚书
左仆射就拜留守，改山南东道节度使。以劳检校司
空、同中书门下平章事。还朝，卒。